
REPUBLIKA HRVATSKA
Općinski prekršajni sud u Splitu
Split, Domovinskog rata 4					     	Broj: Pp-8857/2025-5

U  I M E  R E P U B L I K E  H R V A T S K E
 
Općinski prekršajni sud u Splitu, po sutkinji Katici Rakigjija Basić, kao sucu pojedincu, uz sudjelovanje zapisničara Domagoja Kalpića, u prekršajnom postupku protiv prvookrivljenika Tabak d.o.o. za kao pravne osobe i drugookrivljenika Jure Tabaka kao odgovorne osobe u pravnoj osobi, okrivljenih po optužnom prijedlogu Državnog inspektorata, Područnog ureda Split, Ispostave u Šibeniku Klasa: 116-02/24-01/4764 od 20. siječnja 2025. zbog prekršaja iz čl.14.st.3. kažnjiv po čl.229.st.1.toč.3. i st.2. Zakona o radu (Narodne novine RH 93/14, 127/17, 98/19, 151/22, 46/23 i 64/23) i dr., dana 15. srpnja 2026.
I.

                 i z d a o   j e

	Na temelju čl.161.st.7. i čl.230. Prekršajnog zakona dalje:PZ (Narodne novine RH 107/07, 39/13, 157/13, 110/15, 70/17, 118/18 i 114/22)

P R E K R Š A J N I   N A L O G

Drugookrivljenik: Jure Tabak, OIB: 05633885167, s prebivalištem u Šibeniku, Petra Preradovića 5, član uprave direktor, zastupao Društvo pojedinačno i samostalno do 28. srpnja 2025., kada je rješenjem br. St-167/2025 od 29. srpnja 2025. za privremenog stečajnog upravitelja imenovan Srđan Dvornik, a potom za stečajnog upravitelja od 5. studenoga 2025., odgovorna osoba u pravnoj osobi, državljanin RH, prekršajno osuđivan,

                                                                k r i v   j e

	I.1.što drugookrivljenik kao odgovorna osoba prvookrivljenika pravne osobe osobi Tabak d.o.o., OIB: 98586264428, brisanoj rješenjem Trgovačkog suda u Zadru, Stalne službe u Šibeniku br .Tt-25/9920-2 26. studenoga 2025., u Šibeniku, Petra Preradovića 9, sjedištu prvookrivljenika, radnici prvookrivljenika Nikolini Tokić rođenoj 1. studenoga 1997., na poslovima pomoćnog radnika u kuhinji, koja je navedenog dana započela sa radom u 10,00 sati, prije početka rada nisu uručili pisanu potvrdu o sklopljenom pisanom ugovoru o radu u slučaju kada ugovor o radu nije sklopljen u pisanom obliku,

 	čime je počinio prekršaj čl.14.st.3. kažnjiv po čl.229.st.1.toč.3. i st.2. Zakona o radu,

2.što drugookrivljenik kao odgovorna osoba prvookrivljenika pravne osobe osobi Tabak d.o.o., OIB: 98586264428, brisanoj rješenjem Trgovačkog suda u Zadru, Stalne službe u Šibeniku br .Tt-25/9920-2 26. studenoga 2025., u Šibeniku, Petra Preradovića 9, sjedištu prvookrivljenika, radnicu prvookrivljenika Nikolinu Tokić dana 15. srpnja 2024., odnosno najkasnije prije početka rada koja je kod prvookrivljenika započela s radom 15. srpnja 2024. u 10,00 sati na poslovima pomoćnog radnika u kuhinji, kao obveznici dostavljanja podataka za vođenje matične evidencije tijelu mirovinskog osiguranja nisu prijavili tijelu mirovinskog osiguranja, već su to učinili naknadno istog dana u 10,31 sati,

čime su počinili prekršaj iz čl.112.st.1.toč.2. kažnjiv po čl.172.st.2.toč.5. i st.3. Zakona o mirovinskom osiguranju (Narodne Novine RH 157/13, 151/14, 33/15, 93/15, 120/16, 18/18, 62/18, 115/18, 102/19, 84/21 i 119/22),

3.što drugookrivljenik kao odgovorna osoba prvookrivljenika pravne osobe osobi Tabak d.o.o., OIB: 98586264428, brisanoj rješenjem Trgovačkog suda u Zadru, Stalne službe u Šibeniku br .Tt-25/9920-2 26. studenoga 2025., u Šibeniku, Petra Preradovića 9, 

- dana 16. rujna 2024. godine nisu isplatili minimalnu plaću u iznosu od 850,00 eura sukladno Kolektivnom ugovoru za ugostiteljstvo (Narodne Novine RH 49/24), za mjesec kolovoz 2024.

čime je počinila prekršaj iz čl.10.st.1. podstavak 2. Zakona o minimalnoj plaći (NN RH 118/18 i 120/21),

4.što drugookrivljenik kao odgovorna osoba prvookrivljenika pravne osobe Tabak d.o.o., OIB: 98586264428, brisanoj rješenjem Trgovačkog suda u Zadru, Stalne službe u Šibeniku br .Tt-25/9920-2 26. studenoga 2025., u Šibeniku, Petra Preradovića 9, sjedištu prvookrivljenika, radnici Nikolini Tokić, zaposlenoj na poslovima pomoćnog radnika u kuhinji, obzirom da nije isplatio plaću za mjesec kolovoz 2024. do 15. rujna 2024. nije radnici dostavio do 30. rujna 2024. za mjesec kolovoz 2024. dva obračuna u propisanom obliku, sastavljena u skladu sa odredbama Pravilnika o sadržaju obračuna plaće, naknade plaće ili otpremnine (NN RH 32/15, 102/15, 35/17), od kojih je jedan obračun u kojem će biti iskazan ukupan iznos plaće, a drugi obračun u kojem će biti iskazan iznos dijela plaće koje je poslodavac bio dužan isplatiti, 

 	čime je počinio prekršaj kažnjiv po čl.229.st.1.toč.46. i st.2. Zakona o radu,

pa im se radi toga na temelju cit.propisa i primjenom čl.39.st.1.toč.2. i čl.37.st.2. i 3. toč.1. PZ-a 
u t v r đ u j u 
	Drugookrivljeniku: 

	Za prekršaj pod toč.1. NOVČANA KAZNA U IZNOSU OD 500,00 eura (petsto)

	Za prekršaj pod toč.3. NOVČANA KAZNA U IZNOSU OD 400,00 eura (četristo eura) 

	Za prekršaj pod toč.4. NOVČANA KAZNA U IZNOSU OD 500,00 eura (petsto)

	te mu se na temelju čl.39.st.1.toč.2. PZ-a

i z r i č e

	Drugookrivljeniku: UKUPNA NOVČANA KAZNA U IZNOSU OD 1.400,00 eura (tisuću četristo eura)
	
	II.Na temelju čl.33.st.11. PZ-a izrečenu novčanu kaznu drugookrivljenik je dužan uplatiti u korist Državnog proračuna Republike Hrvatske u roku od 30 dana po pravomoćnosti prekršajnog naloga. 

III.Na temelju čl.183.st.2. PZ-a drugookrivljenik se upozorava da ako u roku koji mu je određen za plaćanje novčane kazne uplate dvije trećine izrečene novčane kazne smatrat će se da je novčana kazna u cijelosti uplaćena (čl.152.st.3. PZ-a). 

IV.Na temelju čl.38.st.2.toč.2. PZ-a drugookrivljenik (osobni podaci kao pod toč.I.) za prekršaj pod toč.2.
OSLOBAĐA SE OD KAZNE.

II.
V.Na temelju čl.155.st.1. PZ-a 

r i j e š i o   je

Obustavlja se prekršajni postupak protiv prvookrivljenika pravne osobe Tabak d.o.o., sa sjedištem u Šibeniku, Petra Preradovića 9, OIB: 98586264428, pravna osoba, prekršajno osuđivanog.

V.Na temelju čl.139.st.3. u svezi čl.138.st.2.toč.3. PZ-a drugookrivljenik je dužan uplatiti troškove postupka u iznosu od 15,00 eura (petnaest eura) svaki, u korist Državnog proračuna Republike Hrvatske u roku od 30 dana po pravomoćnosti prekršajnog naloga, a pod prijetnjom prisilne naplate. 

Obrazloženje

	1.Državni inspektorat, Područn ured Split, Ispostava u Šibeniku podnio je optužni prijedlog protiv pravne osobe Tabak d.o.o. i drugookrivljenika Jure Tabaka kao odgovorne osobe u pravnoj osobi, zbog prekršaja činjenično opisanih i pravno označenih kao u izreci ovog prekršajnog naloga. 

	2.Ovlašteni tužitelj podnio je optužni prijedlog kojim se okrivljenicima stavlja na teret učin prekršaja utvrđen inspekcijskim nadzorom ovlaštene osobe tužitelja koja je o tome sačinila zapisnik o obavljenom inspekcijskom nadzoru od 24. listopada 2024., te je tužitelj u privitku dostavio svu relevantnu dokumentaciju za donošenje odluke, a što je sve sud pregledao u postupku izdavanja prekršajnog naloga.

	3.Sud drži kako su ispunjeni svi uvjeti iz odredbe čl.230. PZ-a za izdavanje prekršajnog naloga te da su na temelju dokaza iz spisa utvrđeni prekršaji iz optužnog prijedloga. 

	4.Ističe se da je drugookrivljeniku ovim prekršajnim nalogom izrečena ukupna novčana kazna nakon pojedinačno utvrđenih novčanih kazni za djela prekršaja pod toč.1., 3. i 4., u bitnome ublaženih ispod propisanog posebnog minimuma novčane kazne, ali se istovremeno upozorava na odredbu čl.238.st.12. PZ-a prema kojoj sud u slučaju prigovora u postupku nije vezan zabranom reformatio in peius, što znači da se odluka može izmijeniti na štetu okrivljenika. U odnosu na prekršaj pod toč.2. drugookrivljenik je oslobođen od kazne budući je predmetnoj obvezi udovoljeno istog dana nedugo nakon što je radnica započela s radom.

	5.U izreci su upozoreni temeljem čl.183.st.3. PZ-a za slučaj plaćanja novčane kazne u roku koji mu je određen za plaćanje novčane kazne.

	6.U suglasju sa iznijetim, a imajući u vidu načelo svrsishodnosti i ekonomičnosti postupka, dakle, da ne bi došlo do rasta troškova ovog postupka, trebalo je odlučiti kao u izreci ovog prekršajnog naloga i izdati prekršajni nalog protiv okrivljenika bez provođenja rasprave.	

[bookmark: _GoBack]	7.U postupku je pregledom rješenja Trgovačkog suda u Zadru, Stalne službe u Šibeniku br. Tt-25/9920-2 dana 26. studenoga 2025. odlučeno da se briše iz sudskog registra prvookrivljenik, zbog čega je u odnosu na prvookrivljenika odlučeno kao pod točkom II. izreke.

	8.Odluka o troškovima postupka temelji se na cit.odredbi Zakona, a odnosi se na paušalni iznos troškova, prilikom čijeg određivanja je sud vodio računa o trajanju i složenosti postupka. 

	9.U suglasju sa iznijetim valjalo je odlučiti kao i izreci.

				U Splitu, 15. srpnja 2026..		
Zapisničar  								 Sutkinja
Domagoj Kalpić						 Katica Rakigjija-Basić

	POUKA O PRAVU NA PRIGOVOR
	Okrivljenici mogu u roku od 8 dana od dana primitka podnijeti prigovor protiv prekršajnog naloga ovom Prekršajnom sudu, bez pristojbe, u 2 istovjetna primjerka.
	Istovremeno se upozoravaju na odredbu čl.238.st.12. PZ-a prema kojoj sud u slučaju prigovora u postupku nije vezan zabranom reformatio in peius, što znači da se odluka može izmijeniti na štetu okrivljenika.

	Dostaviti: drugokrivljeniku, tužitelju, u spis.

